TÄNAVAKARJANE
Kümme aastat olen olnud narkootikumidest vaba,
enne seda kasutasin 10 aastat uimasteid.
Olin nii põhjas omadega, tundsin kohutavaid
ahastuse ja hirmu tundeid. Ma pidin hüüdma Jumalat appi.
Mu korterikaaslane suri ära, paljud mu lapsepõlve sõbrad
surid uimastitesse, tegid enesetappe. Kartsin jubedalt.
Kümme aastat tagasi karjusin kodus: "Jeesus, päästa mind!"
Juhtus selline ime, et mu südame täitis rahu.
Teadsin, et Jeesus tuli.
Otsisin Jeesust kaua. Ma ei teadnud, keda ma otsin.
Aga kui sain aru, et Jeesus on ainus tee, tõde ja elu,
kes viib taevateele, andsin oma elu Jeesusele.
Mu silmade eest võeti katted ära, keegi ei saanud mind enam petta.
Jeesus ei peta ja Jumal ei peta.
Kristlase elu on üleloomulik elu.
See reaalsus, mida me näeme, ei ole kõik, mis eksisteerib.
On olemas nähtamatu reaalsus. Tahan viia meid sügavamale Piiblisse.
Tahan, et loeme Jeesuse kohta, jüngrite kohta, Püha Vaimu kohta,
deemonite, inglite kohta ja sellest, kuidas üleloomulik reaalsus on
nähtav evangeeliumis.
Markuse evangeeliumi 1. peatükk, salmid 9-13:
"Neil päevil sündis, et Jeesus tuli Naatsaretist Galileamaalt ja
Johannes ristis ta Jordanis. Ja veest välja tulnud, nägi ta kohe
taevast avanevat ning Vaimu kui tuvi laskuvat tema peale.
Ja taevast kostis hääl: "Sina oled mu armas Poeg,
sinust on mul hea meel!" Ja kohe ajas Vaim Jeesuse kõrbe
ja ta oli kõrbes nelikümmend päeva saatana kiusata. Ja ta oli
metsloomade seas ning inglid teenisid teda."
Kui Püha Vaim tuli Jeesuse peale, Jeesus võiti üleloomuliku võimega
tervendada haigeid, äratada üles surnuid, ajada välja kurji vaime.
Enne seda Püha Vaim viis Jeesus kõrbe saatana kiusata.
Kohe Markuse evangeeliumi 1. peatükis ilmnevad need asjad:
Jeesus, Jumala Poeg, ristitakse Jordanis ja
Püha Vaim laskub alla Isa juurest. Isa ütleb taevast:
"See on mu armas Poeg, kellest mul on hea meel."
Järgmisena Isa vaim, Püha Vaim, viib Jeesuse kõrbe saatana kiusata.
Jeesus ei langenud nendesse kiusatustesse,
kuhu Aadam ja Eeva olid alguses langenud.
Kui Aadam ja Eeva langes saatana kiusatustesse,
kogu maailm pidi minema patu alla.
Aga kuna Jeesus ei langenud saatana kiusatustesse,
nüüd Jeesuse läbi võib igaüks, kes usub, vabaneda saatana väest,
mis tal on inimeste üle ja astuda sisse Jumala kuningriiki,
kus valitseb Jeesus Kristus.
Jeesus tuli välja kõrbest, täis Püha Vaimu ja väge
ning hakkas teenima inimesi Püha Vaimu väes.
Mis juhtub? Inimesed hakkavad tunnistama, et juhtub imesid.
Kes see Jeesus on? Mis toimub?
Markuse evangeelium 1:21-22:
"Ja nad tulid Kapernauma. Ja Jeesus läks kohe järgmisel
hingamispäeval sünagoogi ja hakkas õpetama.
Ja nad olid vapustatud tema õpetusest, sest ta ei õpetanud neid nõnda
nagu kirjatundjad, vaid nagu see, kellel on meelevald."
Inimesed saavad järsku aru, et see mees õpetab nagu see,
kellel on meelevald, mitte nagu kirjatundjad.
Tänapäeval on palju preestreid, teolooge, igasuguseid mehi,
kes õpetavad enda asju, seletavad tühja.
Aga on ka neid, kes on Püha Vaimuga võitud ja kes räägivad evangeeliumi,
mida Jeesus meile näitas. See on tõeline, üleloomulik evangeelium,
pääste evangeelium.
Mis su nimi on? -Tuomas.
Kui vana sa oled? -Olen 15.
Oled päästetud?
Räägi oma esimesest kogemusest Jumala ja Jeesusega.
Mul oli kodus vaimulik kasvatus. Olen kasvanud üles usus.
Fifteen-laagris Tampere linnas täitusin Püha Vaimuga,
see oli mu suurim vaimulik kogemus, hakkasin rääkima keeltes.
Vabanemise evangeelium!
Nüüd jõuame selle juurde, kus Jeesus hakkab ajama
kurji vaime inimestest välja. Paljud inimesed nii Jeesuse ajal
kui ka tänapäeval, on seotud kurjade vaimude poolt.
Jeesus tuli vabastama inimesi nendest ahelatest.
Mk 1:23-27: "Ja nende sünagoogis oli inimene, kelles oli rüve vaim,
ja see kisendas: "Mis on meil asja sinuga, Jeesus Naatsaretlane?
Kas sa oled tulnud meid hukkama? Ma tean, kes sa oled: Jumala Püha!"
Ja Jeesus sõitles teda: "Jää vait ja mine temast välja!"
Ja rüve vaim lahkus temast teda raputades ja valju häälega
kisendades. Ja nad kõik olid jahmunud, nii et nad arutasid omavahel:
"Mis see siis on? Kas uus meelevallaga õpetus?
Tema vaid käsutab rüvedaid vaime, ja need kuulavad tema sõna!"
Jeesus tuli sünagoogi ja hakkas rääkima asju Isa südamelt.
Jeesus on võitud Püha Vaimuga. Sünagoogis on inimene,
kelle sees on rüve vaim. Rüve vaim hakkab kisendama ja
Jeesus ütleb: "Jää vait!" Jeesus ajab rüveda vaimu välja.
See juhtub ka tänapäeval. Võib-olla sa vaatad seda saadet
ja sind piinavad kurjad vaimud. Jeesus on tulnud vabastama
inimesi kurjadest vaimudest ja Ta on suurem kui need.
Sa ei pea muretsema, kui annad kogu oma elu Jeesusele ja ütled:
"Jeesus, tule valitsema mu elu üle. Aja välja kõik halb."
"Tahan järgida Jeesust, olla täis Püha Vaimu."
See on aeg, kus vajame inimesi, kes kuulutavad üleloomulikku reaalsust.
Mitte ainult sõnadega vaid ka väega.
Jeesus ütleb Ap 1:8:
"Te saate väe Pühalt Vaimult, kes tuleb teie üle,
ja te peate olema minu tunnistajad."
Jeesuse tõotus Püha Vaimu kohta täitub Apostlite tegudes 2:1-4:
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid. Ja nad nägid otsekui
hargnevaid tulekeeli, mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Pealtnägijad arvasid, et need inimesed on purjus,
sest nad räägivad imelikes keeltes ja on täis rõõmu.
Nad nägid välja, nagu oleksid purjus.
Kuid siis Peetrus tõusis püsti ja ütles, et need inimesed
ei saa purjus olla, sest kell on alles üheksa hommikul.
See on see, milles prohvet Joel rääkis: viimastel päevadel
Jumal valab välja oma Vaimust kõigi peale.
Siis hakkavad toimuma üleloomulikud asjad, Jumala kuningriik tuleb
inimeste keskele nende läbi, kes usuvad Jeesusesse.
Jeesus ütles: "Neid tegusid te saate tegema ja suuremaid veel,
sest mina lähen Isa juurde."
Kui sa loed Apostlite tegusid edasi, märkad, et jüngrid
hakkasid liikuma täis Püha Vaimu. Hakkasid juhtuma samad asjad,
mis juhtusid läbi Jeesuse elu.
See üleloomulik reaalsus on kõigi kristlaste jaoks.
Jeesus, kes on seesama, eile, täna ja igavesti, on üleloomulik
ka täna sinu elus, kui sa usud.
Tänavakarjane läheb jälle Kemi tänavatele.
Mul on kaasas sõber Janne. Sa elad siin Kemis.
Räägi endast.
Kolm aastat tagasi sain päästetud läbi Jumala armu.
Jumal hakkas tõmbama mind enda poole.
Sain aru, et on aeg hakata elama teistsugust elu.
Mu patukoorem võeti ära. Kui andsin oma elu Jeesusele,
vaatasin Vaimus tagasi oma elule ja nägin tühja paberit.
Sain aru, et see oli mu tühistatud patunimekiri.
Mul oli abielu, kus kõik ei olnud nii, nagu välja paistis.
Tundsin, et kui lähen koju, räägin naisele, et olen saanud päästetud,
siis kõik läheb paremaks. Jumala armus nii juhtuski.
Kolmandaks kogesin, et sellel maailmal pole mulle midagi pakkuda.
Tahan teha Jeesuse tööd. Tundsin kutset oma südames.
Nüüd püüan anda endast parima, et teha tööd Jumala jaoks.
Olen näinud, kuidas paljud on vabanenud uimastitest,
psüühilistest häiretest ja erinevatest haigustest.
Pikaajalised seljavalud, peavalud, jalavalud ja
erinevad jalavigastused Jumal on tervendanud, kui olen palvetanud.
Kui sa pole veel andnud oma elu Jeesusele, praegu on see hetk.
Palveta see palve koos minuga, ütle minu järgi:
Kallis Jeesus, tule mu südamesse, päästa mind.
Anna mulle andeks mu patud.
Tule minu elu Issandaks.
Vabasta mind kurjast.
Usu seda palvet ja ütle seda Jeesusele.
Kui sa palvetasid selle palve või kui sa olid varem päästetud,
aga pole saanud täis Püha Vaimu, palvetame koos:
Kallis Jeesus, täida mind Püha Vaimu ja tulega.
Tule mu ellu. Aitäh Jeesus, et oled puhastanud mind patust.
Aitäh, et oled pesnud mind puhtaks oma lepitusverega, Jeesus.
Täida mind sinu tule ja väega. Tule minu sisse, Püha Vaim.
Kui sa palvetasid selle palve, midagi juhtus.
Saada tagasisidet ekraanil olevale aadressile.
Kirjuta sellest, mis sinuga juhtus, see on reaalne.
Ole meiega kaasas, jälgi seda saadet,
saada tagasisidet. Järgmise korrani!
Tõlge: Sanna Pitko